钦定古今图书集成/理学汇编/学行典/第067卷 > 尹文子 > 《大道上》
## 钦定古今图书集成/理学汇编/学行典/第067卷 > 尹文子 > 《大道上》

“天下万里，皆有是非，吾所不敢诬。”是者常是，非者常
非，亦吾所信。然是虽常是，有时而不用；非虽常非，有
时而必行。故用是而失有矣，行非而得有矣。是非之
理不同，而更兴废，翻为我用，则是非焉在哉！

己是而举世非之，则不知己之是，己非而举世是之，
亦不知己所非。然则是非随众贾而为正，非己所独
了，则犯众者为非，顺众者为是。故人君处权乘势，处
所是之地，则人所不得非也。